ນາຍົກລັດຖະມົນຕີອັງກິດ ຢ້ຽມຢາມອັຟກາ​ນິສຖານ​
ທ່ານ David Cameron ​ກ່າວວ່າ ກອງ​ທະຫານ​ອັງກິດ​ ອາດ​ສາມາດ​ເລີ່​ມຖອນອອກ​ຈາກອັຟກາ​ນິສຖານ​ໄປ​ໄດ້ ໃນຕົ້ນ​ປີໜ້າ ຢ່າງ​ໄວທີ່​ສຸດ.
ທ່ານ David Cameron ນາຍົກລັດຖະມົນຕີຂອງອັງ ກິດ ກໍໄດ້ໄປຢ້ຽມຢາມອັຟການິສຖານ ແບບບໍ່ມີປະກາດ ໃຫ້ຊາບລ່ວງໜ້າເຊ່ນກັນ ຊຶ່ງທ່ານໄດ້ກ່າວຢູ່ທີ່ນັ້ນວ່າ ກອງທະຫານອັງກິດອາດສາມາດເລີ່ມຖອນອອກຈາກ ອັຟການິສຖານໄປໄດ້ໃນຕົ້ນປີໜ້າ ຢ່າງໄວທີ່ສຸດ ເຮືອບິນຂອງທ່ານ Cameron ໄດ້ໄປລົງທີ່ແຂວງ Helmand ໃນວັນຈັນມືື້ວານນີ້ ບ່ອນທີ່ກໍາລັງສ່ວນ ໃຫຍ່ຂອງອັງກິດປະຈໍາການຢູ່ ທ່ານ Cameron ແລະຜູ້ບັນຊາການສູງສຸດຂອງອັງກິດ, ນາຍພົນ David Richards ກ່າວວ່າ ສະຖານະການດ້ານຄວາມປອດໄພທີ່ດີຂຶ້ນເມື່ອໄວໆມານີ້ ສາມາດອໍານວຍໃຫ້ ອັງກິດລົດກອງກໍາລັງຂອງຕົນໃນອັຟການິສຖານລົງໄດ້ໃນປີ 2011 ບັນດາສະມາຊິກຂອງອົງການເນໂຕໄດ້ຕົກລົງກັນໃນເດືອນແລ້ວນີ້ ທີ່ຈະມອບໂອນການ ຄວບຄຸມທາງທະຫານໃຫ້ແກ່ກອງກໍາລັງຂອງອັຟການິສຖານໃນປີ 2014 ທ່ານ Cameron ກ່າວໃນວັນຈັນວານນີ້ວ່າ ເປົ້າໝາຍຂອງທ່ານ ກໍຄື ຖອນກອງກໍາລັງ ທະຫານຂອງອັງກິດ ອອກຈາກອັຟການິສຖານໄປໃຫ້ໝົດພາຍໃນປີ 2015 ອັງກິດມີທະຫານປະມານ 9,500 ຄົນ ຢູ່ໃນອັຟການິສຖານ ຊຶ່ງເປັນກໍາລັງທີ່ໃຫ່ຽອັນດັບ 2 ທີ່ສົມທົບເຂົ້າກັບກອງກໍາລັງຂອງເນໂຕ ແລະກໍໄດ້ມີທະຫານອັງກິດເສຍຊີວິດໄປ ເຖິງ 340 ຄົນແລ້ວ ໃນການປະຕິບັດງານຢູ່ອັຟການິສຖານນັ້ນ